(6) определя в дял III, и по-специално членове 21—31 от него вида на придружителните документи, допустими за превоз на лозаро-винарски продукти, правилата, приложими при използването на тези документи на национално равнище и на равнището на Съюза, както и за износа и условията за заверка на удостоверителните документи за произход за вината със защитено наименование за произход (ЗНП) или защитено географско указание (ЗГУ). Към днешна дата тези разпоредби са отчасти остарели или не вземат предвид всички изменения на законодателството на Съюза по тези въпроси, извършени след влизане в сила на Регламент (ЕО) No 436/2009. Такова е положението по-специално с използването след 1 януари 2011 г. на електронния административен документ, посочен в член 21, параграф 1 от Директива 2008/118/ЕО и създаден в съответствие с Регламент (ЕО) No 684/2009, с изменението на формалностите, свързани с контрола при излизане на продуктите от територията на Съюза вследствие на обобщаване на електронните процедури от митническите власти на Съюза, както и на последно място, с измененията на правилата, отнасящи се до ЗНП, ЗГУ и обозначенията за годината на производство или на винения сорт лоза, в резултат на реформите в лозаро-винарския сектор след 1 януари 2009 г. Това налага изменението на съответните членове, в това число на някои остарели определения, които трябва да бъдат заличени.
 (4)
 Измененията, извършени в този контекст, трябва да направят възможно използването на придружителните документи, признати съгласно Регламент (ЕО) No 436/2009 за лозаро-винарските продукти като документи за удостоверяване на ЗНП или ЗГУ или сертификация на година на производство или винен сорт лоза, включително в случаите, когато последните са изготвени от изпращача. Уместно е в това отношение да бъдат определени правила, според които придружителните документи да се смятат за автентични.
 (5)
 Формалностите, свързани с излизане на продуктите от митническата територия на Съюза, бяха изменени след приемането на Регламент (ЕО) No 436/2009. Те се извършват по нови правила, определени от Регламент (ЕИО) No 2454/93 на Комисията от 2 юли 1993 г. за определяне на разпоредби за прилагане на Регламент (ЕИО) No 2913/92 на Съвета за създаване на Митнически кодекс на Общността (7). Ето защо при тези нови условия е целесъобразно да се определят процедурните правила за износа и действителното излизане на лозаро-винарските продукти от митническата територия на Съюза, като бъдат по-специално уточнени задълженията на изпращача или на неговия пълномощник.
 (6)
 При превоз на непакетирани лозаро-винарски продукти, с оглед на въвеждането от държавите-членки на информационни системи, даващи възможност за автоматичен обмен на информация, е целесъобразно да се опростят задълженията по член 29 от Регламент (ЕО) No 436/2009.
 (7)
 При превоз в рамките на митническата територия на Съюза на лозаро-винарски продукти с деклариран произход от трети държави или държава от Съюза и първоначално изпращани до трета държава или територия, определена по член 5, параграфи 2 и 3 от Директива 2008/118/ЕО, правилата, даващи възможност за контрол на техния произход, не са уточнени. Целесъобразно е да се предвиди какви данни трябва да се съдържат в придружителния документ по отношение на контрола на произход.
 (8)
 С цел да се подобри яснотата и да се намали административната тежест е уместно да бъде